Tir als Jocs Olímpics d'estiu de 1896 – Rifle militar, 200 metres homes
La prova de rifle militar a 200 metres va ser una de les cinc del programa de tir als Jocs Olímpics d'Atenes de 1896. Es va disputar entre el 8 i el 9 d'abril i en ella cada tirador realitzava la meitat dels seus trets el primer dia i l'altra meitat el segon. Es disputaren quatre sèries en què cada tirador disparava 10 trets en cadascuna d'elles. Un total de 42 tiradors, representat a set països, participaren en aquesta prova.